CELEX: 62011CA0001
Language: et
Date: 2012-03-29 00:00:00
Title: Kohtuasi C-1/11: Euroopa Kohtu (neljas koda) 29. märtsi 2012 . aasta otsus (Verwaltungsgericht Mainz — Saksamaa eelotsusetaotlus) — Interseroh Scrap and Metal Trading GmbH versus Sonderabfall-Management-Gesellschaft Rheinland-Pfalz mbH (SAM) (Keskkond — Määrus (EÜ) nr 1013/2006 — Artikli 18 lõiked 1 ja 4 — Teatavate jäätmete saadetised — Artikli 3 lõige 2 — Kohustuslik teave — Jäätmetekitaja isik — Vahendaja poolt märkimata jätmine — Ärisaladuse kaitse)

26.5.2012   
            
            
               ET
            
            
               Euroopa Liidu Teataja
            
            
               C 151/8
            
         Euroopa Kohtu (neljas koda) 29. märtsi 2012. aasta otsus (Verwaltungsgericht Mainz — Saksamaa eelotsusetaotlus) — Interseroh Scrap and Metal Trading GmbH versus Sonderabfall-Management-Gesellschaft Rheinland-Pfalz mbH (SAM)
   (Kohtuasi C-1/11) (1)
   
   (Keskkond - Määrus (EÜ) nr 1013/2006 - Artikli 18 lõiked 1 ja 4 - Teatavate jäätmete saadetised - Artikli 3 lõige 2 - Kohustuslik teave - Jäätmetekitaja isik - Vahendaja poolt märkimata jätmine - Ärisaladuse kaitse)
   2012/C 151/15
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Mainz
   
      Põhikohtuasja pooled
   
   
      Hageja: Interseroh Scrap and Metal Trading GmbH
   
      Kostja: Sonderabfall-Management-Gesellschaft Rheinland-Pfalz mbH (SAM)
   
      Ese
   
   Eelotsusetaotlus — Verwaltungsgericht Mainz — Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta (ELT L 190, lk 1) artikli 18 lõigete 1 ja 4 tõlgendamine — Kõnealuse määruse VII lisas osutatud dokument, mis sisaldab teatavate jäätmesaadetistega kaasasolevat teavet — Vahendaja õigus jätta selles dokumendis märkimata jäätmetekitaja, kaitsmaks oma klientide andmeid ostja eest
   
      Resolutsioon
   
   
               1.
            
            
               Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta, muudetud komisjoni 15. aprilli 2009. aasta määrusega (EÜ) nr 308/2009, artikli 18 lõiget 4 tuleb tõlgendada nii, et see ei võimalda jäätmesaadetist korraldaval vahendajal jätta jäätmetekitaja isik saadetise vastuvõtjale avaldamata, mida nõuab selle artikli lõige 1 koostoimes nimetatud määruse VII lisaga, isegi kui avaldamata jätmine on vajalik vahendaja ärisaladuse hoidmiseks.
            
         
               2.
            
            
               Määruse nr 1013/2006, muudetud määrusega nr 308/2009, artikli 18 lõiget 1 tuleb tõlgendada nii, et selle sätte alla kuuluvate jäätmesaadetiste kontekstis on vahendaja kohustatud täitma määruse nr 1013/2006, muudetud määrusega nr 308/2009, VII lisas sisalduva dokumendi lahtri 6 ja edastama selle vastuvõtjale, ilma et õigus ärisaladuse kaitsele saaks selle kohustuse ulatust piirata.
            
         
      (1)  ELT C 95, 26.3.2011.